Nemat Abdullah Mohamed Khair (Larabci: نعمات عبدالله محمد خير‎; sauran fassarar: Neemat, Nimat, Abdallah; an haife ta a shekara ta 1957) ita ce alkalin 'yar kasar Sudan ta Kotun Koli ta Sudan wadda ta zama babban alkalin kasar Sudan (shugaban shari'ar Sudan) a ranar 10 ga Oktoba 2019. Don haka, a karkashin Mataki na 29.(3) na Sanarwa Tsarin Mulki na watan Agusta 2019, ita ce kuma shugabar kotun kolin Sudan kuma tana da "alhakin gudanar da ikon shari'a a gaban kwamitin koli na shari'a." Khair ita ce mace ta farko a matsayin shugabar Alkalan Sudan. Khair a fito daga al-Kamleen a Gezira, kuma ta sami BA a fannin shari'a daga Jami'ar Alkahira. Khair ta halarci zanga-zangar Sudan ta 2018-2019, a tattakin da alkalai suka yi da kuma zama a gaban hedikwatar sojojin Khartoum, wanda aka watse a kisan kiyashin da aka yi a ranar 3 ga watan Yuni a Khartoum. An dai yi mata kallon mai adawa da gwamnatin al-Bashir tsawon shekaru da dama kafin zanga-zangar.